Document ID: 32006D0568

Kommissionens afgørelse
af 3. marts 2006
om indgåelse af aftalen i form af brevveksling mellem Det Europæiske Fællesskab og Republikken Chile om ændringer af tillæg II til aftalen om handel med spiritus og aromatiserede drikkevarer, der er knyttet som bilag til associeringsaftalen mellem Det Europæiske Fællesskab og dets medlemsstater på den ene side og Republikken Chile på den anden side
(2006/568/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 2005/269/EF af 28. februar 2005 om indgåelse af aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side [1], særlig artikel 3, stk. 2, og
ud fra følgende betragtninger:
(1) Under hensyn til konklusionerne på det blandede udvalgs andet møde om aftalen om handel med vin og første møde om handel med spiritus og aromatiserede drikkevarer under associeringsaftalen EF/Chile, der begge fandt sted i Madrid den 13.- 14. juni 2005, er det nødvendigt at ændre tillæg II til aftalen om handel med spiritus og aromatiserede drikkevarer, der er knyttet som bilag til associeringsaftalen mellem Det Europæiske Fællesskab og dets medlemsstater på den ene side og Republikken Chile på den anden side, for at kunne tillade anvendelse af visse chilenske varemærker, der falder sammen med geografiske betegnelser i Fællesskabet, og som skal anvendes på det indre marked i Chile for begrænsede mængder indtil den 31. januar 2014, med virkning fra den 24. april 2006.
(2) Fællesskabet og Republikken Chile har i henhold til nævnte aftales artikel 16, stk. 2, forhandlet sig frem til en aftale i form af brevveksling om ændringer af tillæg II til aftalen.
(3) Brevvekslingen bør derfor godkendes.
(4) Foranstaltningerne i denne afgørelse er i overensstemmelse med udtalelse fra Gennemførelseskomitéen for Spiritus -
TRUFFET FØLGENDE AFGØRELSE:
Artikel 1
Aftalen i form af brevveksling mellem Det Europæiske Fællesskab og Republikken Chile om ændringer af tillæg II til aftalen om handel med spiritus og aromatiserede drikkevarer, der er knyttet som bilag til associeringsaftalen mellem Det Europæiske Fællesskab og dets medlemsstater på den ene side og Republikken Chile på den anden side, godkendes på Fællesskabets vegne.
Teksten til aftalen er knyttet som bilag til denne afgørelse.
Artikel 2
Kommissæren for landbrug og landdistrikternes udvikling er beføjet til at undertegne brevvekslingen med bindende virkning for Fællesskabet.
Udfærdiget i Bruxelles, den 3. marts 2006.

Labels: 17
5
7
3
18
15